**Am dreptul să fiu eu**

*Liliana Trif Ioan Grigoraș*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Am dreptul să fiu eu, l-am câştigat,

În clipa-n care am văzut lumina,

Urăsc, iubesc şi nedisimulat

Am învăţat să iert, să-mi asum vina.

Am dreptul să afirm ceea ce cred

Fără să-mi cer şi scuze-n prealabil,

De când ştiu mersul vertical, biped,

Am dreptul să fiu eu, irevocabil.

Am dreptul să iubesc aşa cum simt,

Sunt unică, hipnotic-pasională,

Ştiu că şi tu eşti unic, deci, consimt,

Iubirea dintre noi e magistrală.

- Un drept fundamental, necontestat,

Având valoarea unei axiome,

E că noi doi o lume-am inventat,

Și-am împletit iluzii izocrome.

Dacă deschizi petala către cer

Și vântul te sărută pe tulpină

Devine înger însuși Lucifer

Iar zeii din Olimp ți se închină.

Rămâi așa cum ești, un colț de stea

Scăldată veșnic în lumină pură,

Am dreptul să-ți promit că vom păstra

Iubirea neatinsă de cenzură.

Liliana Trif Ioan Grigoraș